સોમનાથ તીર્થનું દર્શનિય નૂતન રામમંદિર ભગવાન શ્રી રામચંદ્રના પવિત્ર ચરણ પ્રભાસ તીર્થમાં પડેલા હતા અને ત્રિવેણી સંગમ ખાતે પોતાના પિતૃના મોક્ષાર્થે તેઓએ શ્રાધ્ધ કરેલું અને તેથી ભગવાન શ્રી રામના ચરણકમળ જયા પડયા તેવી પવિત્ર ભૂમી પર સોમનાથ ટ્રસ્ટના અથાગ પ્રયત્નો અને ટ્રસ્ટના ચેરમેન કેશુભાઇ તથા સક્રિય ટ્રસ્ટી-સચિવ પી.કે.લહેરી તેમજ વિશેષ કરીને દાતા શ્રીમતી સરસ્વતીસિંહ પરિવારના સહયોગથી અરબી સમુદ્ર તટે ભગવાન શ્રી સોમનાથ મહાદેવ જયાં બિરાજે છે ત્યાં આવનાર ભકતો ભગવાન શ્રી રામના પણ દર્શન કરી શકે તે માટે એક જ માર્ગમાં એટલે કે ભગવાન શ્રી કૃષ્ણ-સોમનાથ અને રામમંદિર એમ ત્રણ તીર્થોનો તથા એક જ તીર્થમાં ધાર્મિક ગ્રંથોથી સિધ્ધ થયેલ એવા એક સાથે ત્રણ દેવોના દર્શન લાભ આપતી આ તીર્થોત્તમ પાવનકારી ભૂમિ પર રામમંદિર બન્યું છે. તા.3૦-૯-ર૦૧૭ના દશેરાના શુભ દિવસે જેની પ્રાણપ્રતિષ્ઠા થઇ છે તેવા રૂપિયા પંદર કરોડના ખર્ચે તૈયાર થયેલ રામમંદિર ભગવાન શ્રી રામના ભકતો-સાધકો અને પ્રવાસીઓ માટે અનેરૂ આકર્ષણ અને જપ-તપ ભૂમી બન્યું છે.